4.1 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุมรถยนต์ และรถจักรยานยนต์ (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่น โดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

  บริษัททำการผลิตสายควบคุมทั้งที่ใช้กับรถยนต์และรถจักรยานยนต์
  โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่าง ๆ
  ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
  และระบบคลัช เป็นต้น บริษัทมียอดขายสายควบคุมในปี 2555 คิดเป็นสัดส่วนประมาณ ร้อยละ 84
  ของยอดขายรวม โดยเป็นการขายในประเทศร้อยละ 97 และเป็นการขายต่างประเทศร้อยละ 3
  ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

  บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
  ขนาด 1 ตัน ซึ่งโดยเฉลี่ยแล้วในรถยนต์ 1 คัน จะมีสายควบคุมประมาณ 8-16 ประเภท
  ทำหน้าที่ควบคุมการทำงานของระบบ ต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
  บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

ภาพสายควบคุมหลักของรถยนต์ที่บริษัทผลิต

[]

  นอกจากสายควบคุมดังแสดงในแผนภาพข้างต้นแล้ว
  บริษัทยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค
  สายปรับเบาะที่นั่ง สายล็อคประตู สายควบคุมกระจกมองข้าง สายเครื่องปรับอากาศ
  และสายไมล์/วัดความเร็ว เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย: ล้านบาท

  ------------------------------------------------------------------------
                               2553           2554           2555**
  ---------------------------- -------------- -------------- -------------
  ในประเทศ                     1,586          1,320          1,501

  ต่างประเทศ                    15             14             15

  รวม                          1,601          1,334          1,516

  อัตราการเติบโต (ร้อยละ)         64             (17)           14
  ------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถจักรยานยนต์ (Motorcycle Control Cable)

  บริษัทผลิตสายควบคุมระบบต่าง ๆ ของรถจักรยานยนต์ญี่ปุ่นทุกประเภท
  ซึ่งโดยเฉลี่ยแล้วในรถจักรยานยนต์ 1 คัน จะมีสายควบคุมประมาณ 8 ประเภท
  ซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์ เกียร์ คลัช
  ฯลฯ ทั้งนี้ บริษัทสามารถผลิตสายควบคุมที่ใช้ในรถจักรยานยนต์ได้ทุกประเภท

ภาพสายควบคุมหลักของรถจักรยานยนต์ที่บริษัทผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย: ล้านบาท

  -----------------------------------------------------------------------
                             2553           2554           2555**
  -------------------------- -------------- -------------- --------------
  ในประเทศ                   544            495            447

  ต่างประเทศ                  6              37             -

  รวม                        550            532            447

  อัตราการเติบโต (ร้อยละ)       37             (3)            (16)
  -----------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

2. ชุดควบคุมรางกระจกหน้าต่างรถยนต์ (Window Regulator)

  ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด-ปิดกระจกหน้าต่างรถยนต์
  โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
  และทุกขนาด บริษัทมียอดขายชุดควบคุมรางกระจกหน้าต่างรถยนต์ในปี 2555
  คิดเป็นสัดส่วนประมาณร้อยละ 14 ของยอดขายรวม โดยเป็นการขายในประเทศเกือบทั้งหมด

แผนภาพแสดงชุดควบคุมรางกระจกหน้าต่างรถยนต์แบบใช้สายควบคุม

  []

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรางกระจกหน้าต่างรถยนต์
ดังนี้

หน่วย: ล้านบาท

  -------------------------------------------------------------------------
                              2553            2554            2555**
  --------------------------- --------------- --------------- -------------
  ในประเทศ                    416             304             339

  ต่างประเทศ                   0               0               -

  รวม                         416             304             339

  อัตราการเติบโต (ร้อยละ)        31              (27)            12
  -------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถยนต์และรถจักรยานยนต์

  ปัจจุบันยังไม่ชัดเจนว่าจะมีเทคโนโลยีใดที่จะนำมาใช้ผลิตทดแทนสายควบคุมได้
  เนื่องจากสายควบคุมเป็นอุปกรณ์เกี่ยวกับความปลอดภัยซึ่งได้ผ่านการทดลองและวิจัยจนได้รับการยอมรับมาเป็นเวลานาน
  แม้ว่าในปัจจุบันบริษัทผู้ผลิตรถยนต์และรถจักรยานยนต์ได้เริ่มนำระบบควบคุมด้วยไฟฟ้าเข้ามาใช้ทดแทนสายควบคุมในบางส่วน
  เช่น การใช้ระบบดิจิตอลทดแทนสายไมล์/สายวัดความเร็ว เป็นต้น แต่ในช่วงระยะเวลาอันใกล้นี้
  การทดแทนดังกล่าวคงจะเป็นไปได้เพียงบางส่วนเท่านั้น
  เนื่องจากแม้จะมีการปรับเปลี่ยนไปใช้ระบบไฟฟ้า
  แต่อุปกรณ์จำพวกที่เกี่ยวกับความปลอดภัยอย่างสายควบคุมก็ยังคงต้องได้รับการติดตั้งควบคู่ไปด้วย
  ทั้งนี้ เพื่อให้สามารถควบคุมระบบต่าง ๆ
  ของรถยนต์และรถจักรยานยนต์ได้ในกรณีที่ระบบไฟฟ้าขัดข้อง อีกทั้งเพื่อให้เกิดความปลอดภัย
  เนื่องจากระบบไฟฟ้าไม่เหมาะสมในการใช้งานกับอุปกรณ์บางประเภท เช่น ถังน้ำมัน
  เพราะอาจเกิดการจุดระเบิดขึ้นได้

  นอกจากนี้
  การเปลี่ยนแปลงไปใช้ระบบไฟฟ้าทำให้ต้นทุนในการผลิตรถยนต์และรถจักรยานยนต์ผลิตสูงกว่าการใช้สายควบคุม
  เพราะต้องรวมค่าใช้จ่ายในการวิจัยและพัฒนาระบบไฟฟ้าเข้าไปเป็นส่วนหนึ่งของต้นทุนการผลิตด้วย
  จึงคาดว่าในระยะแรกคงจะมีการปรับเปลี่ยนมาใช้ระบบไฟฟ้าในรถยนต์รุ่นใหม่บางรุ่นที่มีราคาสูงก่อนเท่านั้น
  เช่น รถสปอร์ต
  เนื่องจากผู้ผลิตสามารถตั้งราคาให้สูงขึ้นได้โดยไม่กระทบกระเทือนต่อผู้บริโภคมากนัก

  สำหรับรถยนต์นั่งส่วนบุคคลส่วนใหญ่ รถกระบะ รวมทั้งรถจักรยานยนต์ โดยเฉพาะรถรุ่นใหม่ ๆ
  ที่จะออก
  สู่ตลาดในช่วงระยะเวลา 2-3 ปีข้างหน้านั้น จะยังคงต้องใช้สายควบคุมต่อไป
  ซึ่งเมื่อพิจารณารวมกับอายุ
  ของผลิตภัณฑ์หลังออกสู่ตลาดโดยเฉลี่ยประมาณ 4-8 ปีสำหรับรถยนต์ และ 2-3
  ปีสำหรับรถจักรยานยนต์
  และนับรวมในส่วนอะไหล่ที่จะต้องผลิตเพื่อขายให้กับศูนย์อะไหล่อย่างต่อเนื่องอีกระยะหนึ่งหลังจากนั้น
  บริษัทจึงมีความเชื่อมั่นว่าเทคโนโลยีสายควบคุมจะยังคงมีความสำคัญอยู่ต่อไป

ชุดควบคุมรางกระจกหน้าต่างรถยนต์

ในปัจจุบันยังไม่มีเทคโนโลยีใหม่ที่จะนำมาใช้ทดแทนชุดควบคุมรางกระจกหน้าต่างรถยนต์ได้
บริษัทจึงมีความเชื่อมั่นว่าเทคโนโลยีชุดควบคุมรางกระจกหน้าต่างรถยนต์จะยังคงใช้กันอย่างแพร่หลายต่อไปอีกเป็นระยะเวลานาน

4.2 การตลาดและภาวะการแข่งขัน

4.2.1 กลยุทธ์ทางการตลาด

  บริษัทได้ดำเนินธุรกิจการผลิตและจำหน่ายสายควบคุมมาเป็นเวลากว่า 33 ปี
  และชุดควบคุมรางกระจกหน้าต่างรถยนต์มาเป็นเวลากว่า 15 ปี
  มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
  โดยในการดำเนินงานที่ผ่านมา บริษัทมีกลยุทธ์ทางการตลาดที่สำคัญ ดังนี้

  1) มุ่งเน้นกลยุทธ์การตลาดเชิงรุก

  บริษัทได้จัดทำการวิจัยตลาดอุตสาหกรรมรถยนต์ ในปี 2555 พบว่า
  มีโอกาสที่จะขยายส่วนแบ่งตลาดชุดควบคุมรางกระจกหน้าต่างรถยนต์เพิ่มมากขึ้น
  เนื่องจากคู่แข่งที่จะมาตั้งฐานการผลิตในประเทศไทยยังมีจำนวนไม่สูงมากนัก
  ประกอบกับลูกค้ายังมุ่งเน้นที่จะจัดหาชิ้นส่วนภายในประเทศมากขึ้น
  จึงน่าจะเป็นโอกาสในการขยายส่วนแบ่งตลาดเพื่อตอบสนองความต้องการของลูกค้าได้มากขึ้น
  โดยบริษัทได้นำกลยุทธ์ด้าน Cost leader คือ
  การลดต้นทุนและหาแนวทางในการปรับปรุงด้านราคาให้สามารถแข่งขันได้กับคู่แข่งทั้งในประเทศและต่างประเทศ
  รวมทั้งศึกษาด้านสิทธิประโยชน์ทางภาษีที่จะช่วยลดต้นทุนสำหรับชิ้นส่วนที่ยังคงต้องนำเข้าจากต่างประเทศอยู่

  2) มุ่งเน้นการผลิตผลิตภัณฑ์ที่มีคุณภาพ

  แม้บริษัทจะมีกิจกรรมการลดต้นทุนโดยการวิเคราะห์คุณค่าทางวิศวกรรม (VA/VE หรือ Value
  Analyses/Value Engineering) แต่บริษัทก็ตระหนักดีถึงความสำคัญในการรักษาคุณภาพ
  ให้ได้ตามมาตรฐานที่กำหนดไว้ จากเหตุผลดังกล่าว
  บริษัทจึงมีการพัฒนาคุณภาพการผลิตมาโดยตลอด
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอ
  จึงทำให้การผลิตของบริษัทมีประสิทธิภาพ มีของเสียระหว่างผลิตน้อย
  ซึ่งส่งผลให้บริษัทมีต้นทุนการผลิตที่ต่ำลงด้วย

  3) มุ่งเน้นความสัมพันธ์กับลูกค้า

  บริษัทให้ความสำคัญกับการสร้างความพึงพอใจให้ลูกค้า โดยเน้นหลักการบริการลูกค้าสัมพันธ์
  (Customer Relation Management : CRM) ด้วยการศึกษาความต้องการของลูกค้าในทุก ๆ
  ด้าน คือ คุณภาพ ราคา และการส่งมอบ (QCD)
  เพื่อบริหารจัดการให้สอดคล้องและตอบสนองความต้องการของลูกค้าได้อย่างมีสัมพันธ์ภาพที่ดีต่อกัน
  โดยมีการกำหนดวัดระดับความพึงพอใจของลูกค้าไว้เป็นเป้าหมายขององค์กร
  พร้อมทั้งนำมาวิเคราะห์และกำหนดแผนการปรับปรุงร่วมกัน
  เพื่อสร้างความพึงพอใจสูงสุดให้แก่ลูกค้า อีกทั้งยังได้กำหนด

  แผนการออกเยี่ยมลูกค้าเพื่อรับทราบปัญหาต่าง ๆ
  และนำข้อเสนอแนะของลูกค้ามาปรับปรุงอย่างต่อเนื่อง โดยบริษัทได้เข้าร่วมกิจกรรมต่าง ๆ
  ที่เกี่ยวข้องกับอุตสาหกรรมยานยนต์อย่างสม่ำเสมอ นอกจากนี้
  บริษัทยังมีการส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการและออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบ ที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทให้แก่ลูกค้า

  5) มีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  อาทิเช่น ไฮเล็กซ์ คอร์ปอเรชั่น การทำสัญญาการใช้สิทธิและรับความช่วยเหลือทางด้านเทคนิค
  การทำสัญญาความร่วมมือในการผลิตสายควบคุมในรถยนต์กับ Flextech
  จากประเทศอาร์เจนตินา
  เป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้า

  6) กลยุทธ์ด้านการกำหนดราคา

         เนื่องจากนโยบายการจัดหาสินค้าจากทั่วโลก (Global Sourcing)
  ของลูกค้าทำให้มาตรฐานของการกำหนดราคาขายต้องเปลี่ยนไป
  เพราะนอกจากที่บริษัทจะต้องเปรียบเทียบราคากับคู่แข่งในประเทศและในภูมิภาคใกล้เคียงแล้ว
  ยังต้องเปรียบเทียบกับผู้ผลิตอื่น ๆ ในทั่วทุกมุมโลกอีกด้วย
  โดยนโยบายดังกล่าวสามารถมองได้ทั้งแง่บวกและแง่ลบ
  ในแง่บวกเนื่องจากลูกค้าไม่เจาะจงที่จะซื้อจากผู้ผลิตแห่งใดเป็นพิเศษ
  จึงทำให้บริษัทผู้ผลิตชิ้นส่วนมีโอกาสในการขายมากขึ้น
  แต่ในทางกลับกันก็หมายความว่าลูกค้าก็มีโอกาสที่จะเลือกที่จะซื้อจากผู้ผลิตอื่น ๆ
  ที่ไม่ใช่บริษัทเช่นกัน โดยที่ผู้ซื้อจะเน้นหนักในการพิจารณาราคาเป็นหลัก
  ดังนั้นในการกำหนดราคาขายบริษัทจึงจะต้องพิจารณาอย่างรอบคอบและต้องมั่นใจว่าสามารถแข่งขันในระดับโลกได้

  7) กลยุทธ์การพัฒนาชิ้นส่วนภายในประเทศ (Local Parts)

  บริษัทมีแผนที่จะพัฒนาผู้ผลิตชิ้นส่วนในประเทศให้มากขึ้น
  เพื่อที่จะลดการสั่งซื้อวัตถุดิบนำเข้าจากต่างประเทศ ซึ่งจะทำให้ต้นทุนต่ำลง
  และบริษัทมีความยืดหยุ่นในการใช้กลยุทธ์ด้านราคาในการแข่งขัน
  และการวางแผนผลิตชิ้นส่วนรุ่นใหม่ ๆ ในระยะยาว
  รวมทั้งจะช่วยลดความเสี่ยงด้านอัตราแลกเปลี่ยนด้วย
  รวมทั้งได้ศึกษาข้อมูลของคู่แข่งและทำการวิเคราะห์การเปรียบเทียบราคา
  เพื่อพัฒนาและปรับปรุงให้มีการแข่งขันได้

4.2.2 กลุ่มลูกค้าเป้าหมาย (กรุณาระบุสัดส่วน)

  ในปี 2555 บริษัทมียอดขายรวมทั้งสิ้นจำนวน 2,355 ล้านบาท
  โดยเมื่อแบ่งสัดส่วนยอดขายของบริษัทในปี 2555 แยกตามยี่ห้อของลูกค้า
  (รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
  จะสามารถแบ่งได้ตามแผนภูมิวงกลมดังนี้

[]

กลุ่มลูกค้าเป้าหมายของบริษัท สามารถแบ่งได้ดังนี้

1.  ผู้ผลิต

กลุ่มลูกค้าผู้ผลิตรถยนต์

  กลุ่มลูกค้าของบริษัทสำหรับธุรกิจผลิตสายควบคุมรถยนต์ และชุดควบคุมรางกระจกหน้าต่างรถยนต์
  ได้แก่ บริษัทผู้ผลิตรถยนต์ชั้นนำต่าง ๆ อันได้แก่ บริษัท ฮอนด้า ออโตโมบิล (ประเทศไทย)
  จำกัด บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด
  บริษัท อีซูซุมอเตอร์ (ประเทศไทย) จำกัด บริษัท มิตซูบิชิ มอเตอร์ส (ประเทศไทย) จำกัด
  เป็นต้น ซึ่งลูกค้าดังกล่าวเป็นลูกค้าของบริษัทมาเป็นเวลานาน
  โดยบริษัทมีรายได้จากลูกค้ารายใหญ่ คือ บริษัท ฮอนด้า ออโต โมบิล (ประเทศไทย) จำกัด
  คิดเป็นร้อยละ 29 ของยอดขายรวม ทั้งนี้ เพื่อเป็นการลดความเสี่ยงจากการพึ่งพาลูกค้ารายใหญ่
  บริษัท จึงมีนโยบายเพิ่มส่วนแบ่งตลาดจากลูกค้าเดิมรายอื่น ๆ
  และขยายฐานสู่ลูกค้าใหม่เพิ่มมากขึ้น
  โดยจะเน้นไปที่กลุ่มบริษัทผู้ผลิตรถยนต์ที่จะย้ายฐานการผลิตมายังประเทศไทย
  นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
  ซึ่งเป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2551 – 2555**) มีดังนี้

+----------------------+-----------------------------------------------+
| บริษัทผู้ผลิตรถยนต์        | รุ่นรถยนต์                                       |
+----------------------+-----------------------------------------------+
| []                   | -   Vios, Corolla, Altis, Camry, Hilux Vigo,  |
|                      |     Yaris, Fortuner, Prius,                   |
|   []                 |                                               |
|                      | -   City, Jazz, Civic, Accord, CR-V, Brio     |
|   []                 |                                               |
|                      | -   Space Wagon, Lancer Cedia, G-Wagon,       |
| []                   |     Triton, Fuso, Pajaro sport, Lancer EX,    |
|                      |     Mirage                                    |
| []                   |                                               |
|                      | -   D-Max, MU-7, Truck N*Series & F*Series    |
| []                   |                                               |
|                      | -   Teana, Navara, Tida, March, Almera        |
| []                   |                                               |
|                      |   []                                          |
|                      |                                               |
|                      | -   Ranger, BT-50, Ford Everest, Mazda 2,     |
|                      |     Ford Fiesta                               |
|                      |                                               |
|                      | -   Series 3, Series 5, Bus                   |
|                      |                                               |
|                      | -   Captiva, Aveo, Corolado                   |
|                      |                                               |
|                      | - Xenon                                       |
|                      |                                               |
|                      | - Swift, Caribian                             |
+----------------------+-----------------------------------------------+

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

  กลุ่มลูกค้าผู้ผลิตรถจักรยานยนต์

  กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
  แมนูแฟคเจอริ่ง จำกัด
  บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท คาวาซากิ มอเตอร์
  เอ็นเตอร์ไพรส์ (ประเทศไทย) จำกัดบริษัทมีรายได้จากลูกค้ารายใหญ่คือบริษัท ไทยฮอนด้า
  แมนูแฟคเจอริ่ง จำกัด คิดเป็นร้อยละ 9 ของยอดขายรวม
  เพื่อเป็นการลดความเสี่ยงจากการพึ่งพาลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์
  บริษัทมีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
  โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐานการผลิตมายังประเทศไทย
  นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
  ทั้งนี้เป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2551 – 2555**)
มีดังนี้

+----------------------------+-----------------------------------------+
| บริษัทผู้ผลิตรถจักรยานยนต์        | รุ่นรถจักรยานยนต์                           |
+----------------------------+-----------------------------------------+
| []                         | - Wave, Phantom, Nice, Dream, Sonic,    |
|                            | CBR, NSR, Tena,                         |
| []                         |                                         |
|                            | Click, Air Blade, Scoopy                |
|                            |                                         |
|                            | - Smash, RC100, Step, Katana, Jarato,   |
|                            | Hayata, Shogun,                         |
|                            |                                         |
|                            | Skydrive                                |
|                            |                                         |
|                            |   - Mio, Nouvo, X-1, Spark Nano, Fino,  |
|                            |   Fiore, Ferano                         |
|                            |                                         |
|                            | - Kaze, Boss, GTO, KL650, KLX300, KSR,  |
|                            | KRK Victor,                             |
|                            |                                         |
|                            | KR, EX250 Ninja, ER650                  |
|                            |                                         |
|                            | -   Gorila RK-125, Cruiser RK-125,      |
|                            |     Classic RK-110, Monkey              |
|                            |                                         |
|                            | RK-125                                  |
+----------------------------+-----------------------------------------+

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

[]

2. ศูนย์อะไหล่รถยนต์และรถจักรยานยนต์

  กลุ่มลูกค้าศูนย์อะไหล่รถยนต์และรถจักรยานยนต์เป็นลูกค้าต่อเนื่องจากกลุ่มลูกค้าผู้ผลิตรถยนต์และ
  รถจักรยานยนต์
  เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละรายการขยายตัวของลูกค้ากลุ่มนี้
  จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

  บริษัทมีทีมการตลาดที่มีประสบการณ์ในการขายตรงและการบริการหลังการขายเป็นของตนเอง
  โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
  ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
  จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
  โดยบริษัทได้เน้นถึงความสำคัญของบริการหลังการขาย
  โดยเจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

4.2.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์ และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และ รถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer)
    โดยใช้ช่องทางเดียวกันกับการจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และ
    รถจักรยานยนต์แต่ละราย ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

  ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 94
  ต่อร้อยละ 6 โดยมีการส่งออกไปยังประเทศมาเลเซีย จีน บราซิล สหรัฐอเมริกา อินเดีย
  เวียดนาม ญี่ปุ่น อินโดนีเซีย และสเปน

  ทั้งนี้ ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
  บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
  หรือรถจักรยานยนต์ประกาศแผนการผลิต
  โดยจะเปิดให้บริษัทผู้ผลิตชิ้นส่วนเข้าร่วมเสนอราคาเพื่อเป็นผู้ผลิตชิ้นส่วน
  โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นมีดังนี้

[]

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้อง
จัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

4.2.4 แนวโน้มภาวะอุตสาหกรรมและการแข่งขันในอนาคต

ภาพรวมอุตสาหกรรมยานยนต์ปี 2556

  ในปี 2555 ที่ผ่านมาอุตสาหกรรมยานยนต์ไทยมีการขยายตัวอย่างมาก มีรถรุ่นใหม่ ๆ เข้าสู่ตลาด
  เช่น อีโคคาร์ จากหลายค่าย หรือ รถกระบะรุ่นใหม่ ๆ รวมไปถึงนโยบายส่งเสริมจากภาครัฐ
  ทำให้ยอดการผลิตสูงถึง 2,000,000
  คันเป็นครั้งแรกในประวัติศาสตร์และคาดการณ์ว่าน่าจะสูงถึง 2,400,000 คัน เมื่อเทียบกับปี
  2554 จะมีการเติบโตที่สูงขึ้นมากกว่า 50% ซึ่งการผลิตที่ลดลงในปี 2554
  มีสาเหตุมาจากเหตุการณ์สึนามิที่ประเทศญี่ปุ่นในช่วงต้นปี
  และเหตุการณ์น้ำท่วมประเทศไทยครั้งใหญ่ในช่วงปลายปี

  ในปี 2556 ที่จะถึงนี้ คาดว่าอุตสาหกรรมยานยนต์จะขยายตัวเพิ่มขึ้นอีก 5 - 10%
  โดยจะมีรถรุ่นใหม่ ๆ ออกสู่ตลาดอย่างต่อเนื่อง อีกทั้งทุกบริษัทผู้ผลิตรถยนต์ (โดยเฉพาะญี่ปุ่น)
  ยังได้ลงทุนต่อเนื่องในการเพิ่มกำลังการผลิต เนื่องจากปัญหาค่าเงินเยนที่สูงมาก
  และความขัดแย้งระหว่างเรื่องสิทธิครอบครองหมู่เกาะระหว่าง จีน – ญี่ปุ่น
  ซึ่งปัญหาเหล่านี้ส่งผลกระทบต่อภาคการผลิตในทั้งสองประเทศ
  มีความเป็นไปได้สูงที่จะใช้ประเทศไทยเป็นฐานการผลิตเพื่อทดแทน
  ส่งผลให้ประเทศไทยน่าจะสามารถผลิตรถยนต์ได้มากขึ้น

  ในระยะยาว ประเทศไทยมีเป้าหมายที่จะผลิตรถยนต์ให้ถึง 3,000,000 คันในอีก 5 ปีข้างหน้า
  ซึ่งจะทำให้เราเป็นผู้ผลิตรถยนต์ติดอันดับ 1 ใน 10 ของโลก

สถิติยอดผลิตรถยนต์และรถจักรยานยนต์

  (หน่วย : คัน)

  -------- ----------- ---------- ---------- -------------- ------------- ----------- ---------- --------------
  ปี        รถยนต์                                            รถจักรยานยนต์                          

           ยอดผลิต      ยอดขาย     ยอดส่งออก   อัตราการเติบโต   ยอดผลิต        ยอดขาย      ยอดส่งออก   อัตราการเติบโต

                       ในประเทศ              ของยอดผลิต (%)                ในประเทศ               ของยอดผลิต (%)

  2553     1,645,304   894,690    750,614    65             2,024,599     1,868,911   155,688    24

  2554     1,457,795   733,950    723,845    (11)           2,043,039     1,821,875   221,164    1

  2555**   1,723,618   981,753    741,865    18             2,024,044     1,786,738   237,306    (1)
  -------- ----------- ---------- ---------- -------------- ------------- ----------- ---------- --------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

ที่มา : สภาอุตสาหกรรมแห่งประเทศไทย ณ วันที่ 6 ธันวาคม 2555

  สภาวะการแข่งขันในต่างประเทศ

  ในสภาวะการแข่งขันต่างประเทศปัจจุบัน ผู้ผลิตรถยนต์ใช้นโยบายการจัดซื้อแบบ Global
  Sourcing ซึ่งจะทำการเปรียบเทียบราคาชิ้นส่วนวัตถุดิบจากผู้ผลิตทั่วโลก ซึ่งหมายความว่า
  เรามีทั้งโอกาสในการขายสินค้าได้มากขึ้น และมีโอกาสที่จะถูกคู่แข่งแย่งลูกค้าในเวลาเดียวกัน
  ผู้ผลิตในประเทศไทยส่วนใหญ่มักจะถูกเปรียบเทียบราคากับประเทศอินโดนีเซีย จีน อินเดีย
  และญี่ปุ่น การเสนอราคาจึงจำเป็นต้องคำนึงถึงราคาของผู้ผลิตในประเทศต่าง ๆ ดังที่ได้กล่าวไว้
  โดยผู้ที่ทำราคาได้ถูกที่สุดจะมีโอกาสได้รับเลือกมากที่สุด

  แต่ในอีกมุมหนึ่ง
  ความสามารถในการจัดส่งและการดูแลคุณภาพก็ยังคงเป็นสิ่งที่ผู้ผลิตรถยนต์พิจารณาอยู่เสมอ ยกตัวอย่างเช่น
  การใช้ฐานการผลิตแห่งเดียวสำหรับส่งชิ้นส่วนให้กับประเทศต่าง ๆ
  จะต้องคำนึงถึงการทำสต๊อกสินค้าให้มีปริมาณเพียงพอ
  การบริหารการจัดส่งเพื่อรองรับการผลิตแบบ Just-in-time จะทำอย่างไรให้มีประสิทธิภาพ
  ความแตกต่างด้านภาษา ซึ่งยังคงพบเสมอในการติดต่องานข้ามประเทศ
  และการแก้ไขปรับปรุงด้านคุณภาพ
  ก็ไม่สามารถดำเนินการได้รวดเร็วเช่นเดียวกับการซื้อภายในประเทศ ดังนั้น
  แม้ว่าราคาในหลายประเทศจะต่ำกว่าของประเทศไทย แต่เมื่อพิจารณาทั้งสามปัจจัยรวมกัน
  สินค้าที่ผลิตจากประเทศไทยมีราคาสูงกว่าอินเดียและจีน แต่ราคาและคุณภาพยังเป็นรองญี่ปุ่น
  และการที่ประเทศไทยตั้งอยู่ในจุดศูนย์กลางของอาเซียน
  จึงเป็นข้อได้เปรียบในการที่ผู้ผลิตรถยนต์จะใช้ประเทศไทยเป็นศูนย์กลางกระจายสินค้าภายในภูมิภาค
  จึงสามารถมองได้ว่าอุตสาหกรรมยานยนต์ไทยนั้นยังมีความได้เปรียบและโอกาสไม่น้อยเช่นกัน

4.3 การจัดหาผลิตภัณฑ์

4.3.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2553 - 2555 ดังตารางต่อไปนี้

+-----------------------------+-------------+-------------+------------+
|                             | 2553        | 2554*       | 2555**     |
+=============================+=============+=============+============+
| สายควบคุมรถยนต์               |             |             |            |
+-----------------------------+-------------+-------------+------------+
|   กำลังการผลิต (เส้น)          | 29,200,000  | 35,727,780  | 45,471,720 |
+-----------------------------+-------------+-------------+------------+
|   การผลิตจริง (เส้น)           | 20,690,962  | 18,068,479  | 27,384,696 |
+-----------------------------+-------------+-------------+------------+
|   อัตราการใช้กำลังการผลิต       | 71%         | 51%         | 60%        |
|   (ร้อยละ)                   |             |             |            |
+-----------------------------+-------------+-------------+------------+
| สายควบคุมรถจักรยานยนต์         |             |             |            |
+-----------------------------+-------------+-------------+------------+
|   กำลังการผลิต (เส้น)          | 16,000,000  | 18,734,023  | 23,843,302 |
+-----------------------------+-------------+-------------+------------+
|   การผลิตจริง (เส้น)           | 9,825,995   | 9,024,459   | 10,955,124 |
+-----------------------------+-------------+-------------+------------+
|   อัตราการใช้กำลังการผลิต       | 61%         | 48%         | 46%        |
|   (ร้อยละ)                   |             |             |            |
+-----------------------------+-------------+-------------+------------+
| ชุดควบคุมรางกระจกหน้าต่างรถยนต์  |             |             |            |
+-----------------------------+-------------+-------------+------------+
|   กำลังการผลิตรวม (ชุด)        | 2,600,000   | 2,560,800   | 3,259,200  |
+-----------------------------+-------------+-------------+------------+
|   การผลิตจริง - แบบใช้สายควบคุม | 952,848     | 625,681     | 861,156    |
|   (ชุด)                      |             |             |            |
+-----------------------------+-------------+-------------+------------+
|   อัตราการใช้กำลังการผลิต       | 37%         | 24%         | 26%        |
|   (ร้อยละ)                   |             |             |            |
+-----------------------------+-------------+-------------+------------+

* ข้อมูลกำลังการผลิตและอัตราการใช้กำลังการผลิตประจำปี 2554
มีการแก้ไขข้อมูลตามที่เกิดขึ้นจริง

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

  4.3.2 ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอนหลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณี ที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
นำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อนำไปเป็นส่วน

พลาสติกสำเร็จรูป ประกอบสำหรับสายควบคุมรถยนต์ต่อไป

4. ขั้นตอนการประกอบ นำสายนอกมาประกอบกับสายใน โดยติดอุปกรณ์และชิ้นส่วนประกอบอื่น ๆ
ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

4.3.3 การจัดหาวัตถุดิบ

  ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
  บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
  ทั้งนี้ชิ้นส่วนประกอบต่าง ๆ (Component Parts) ที่บริษัทสั่งซื้อนั้น
  เป็นชิ้นส่วนที่บริษัทยังไม่สามารถหาผู้ผลิตในประเทศได้ หรือไม่คุ้มทุนที่จะผลิต

  ในปี 2555
  บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,879 ล้านบาท
  ทั้งนี้เป็นการจัดซื้อในประเทศไทยประมาณร้อยละ 60
  และเป็นการจัดซื้อจากต่างประเทศประมาณร้อยละ 40
  โดยวัตถุดิบและชิ้นส่วนประกอบหลักที่บริษัทซื้อมาใช้ในกระบวนการผลิต ได้แก่
  วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์ เป็นต้น

  สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
  โดยมีคู่ค้า 1 ราย ที่มียอดสั่งซื้อรวมจากบริษัทในปี 2555 มากกว่าร้อยละ 10
  ของยอดการสั่งซื้อรวมของบริษัท ได้แก่ ไฮเล็กซ์ คอร์ปอเรชั่น โดยคิดเป็นสัดส่วนร้อยละ 23.50
  ทั้งนี้ วัตถุดิบและชิ้นส่วนประกอบหลักที่ซื้อจากไฮเล็กซ์ คอร์ปอเรชั่น ได้แก่
  วัตถุดิบและชิ้นส่วนประกอบประเภทยาง ส่วนประกอบสำเร็จรูป เหล็ก และเม็ดพลาสติก
  เพื่อนำมาใช้ในการประกอบสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์
  โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์ คอร์ปอเรชั่น นั้น
  เนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
  หรือปริมาณการผลิตไม่คุ้มที่จะผลิตเองหรือไม่สามารถจัดหาวัตถุดิบจากแหล่งภายในประเทศไทยได้
  ดังนั้น การซื้อจากไฮเล็กซ์ คอร์ปอเรชั่น
  ซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคา
  ที่แข่งขันได้ให้กับบริษัทในกลุ่มของไฮเล็กซ์ คอร์ปอเรชั่น อยู่แล้วจึงเป็นวิธีที่เหมาะสม

  อย่างไรก็ตาม
  บริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
  คอร์ปอเรชั่นแต่อย่างใด

  สำหรับสัดส่วนการสั่งซื้อนั้น บริษัทมีการสั่งซื้อจากคู่ค้าหลายราย
  แต่ไม่ได้พึ่งพาการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
  และเนื่องจากบริษัทมีคู่ค้าหลายราย ทำให้หากเกิดปัญหาในการจัดหาจากคู่ค้ารายใดรายหนึ่ง
  บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

4.3.4 ผลกระทบต่อสิ่งแวดล้อม

  บริษัทได้ทำการปรับปรุงพัฒนาอย่างต่อเนื่อง
  เพื่อยกระดับการจัดการด้านสิ่งแวดล้อมให้ทันสมัยและสอดคล้องกับทิศทางของอุตสาหกรรมในปัจจุบัน
  โดยกำหนดให้ทำการปรับปรุงนโยบายด้านสิ่งแวดล้อม ทุก ๆ 5 ปี
  และประชาสัมพันธ์ไปยังพนักงานทุกระดับให้รับทราบ ซึ่งนโยบายฯ สำหรับปี 2555
  ได้ทบทวนให้เกิดความเหมาะสม (เมื่อวันที่ 7 ธันวาคม 2554) โดยมติที่ประชุมเห็นว่า
  นโยบายฯ ที่ใช้อยู่ในปัจจุบันยังคงเหมาะสมและทันต่อเหตุการณ์ในปัจจุบัน ดังนี้

นโยบายด้านสิ่งแวดล้อมในปี 2555

  ใช้ทรัพยากรธรรมชาติอย่างคุ้มค่า เป็นสถานประกอบการไร้มลพิษ ปลอดภัยต่อทุกชีวิต
  เป็นมิตรต่อสิ่งแวดล้อม หยุดโลกร้อนด้วยมือเรา

1.  มุ่งมั่นในการใช้ทรัพยากรอย่างมีประสิทธิภาพ
    ควบคุมและลดปริมาณการใช้พลังงานตลอดจนทรัพยากรธรรมชาติ

2.  ร่วมกักกันสารอันตรายในวัตถุดิบอย่างถูกต้อง เพื่อป้องกันการก่อเกิดมลพิษและลดภาวะโลกร้อน
    อันจะนำไปสู่การทำลายสิ่งแวดล้อม

3.  มุ่งมั่น แก้ไข ป้องกัน
    และควบคุมมลพิษที่เกิดจากกิจกรรมของทางบริษัทที่กระทบกับพนักงานอย่างเต็มความสามารถ
    และสอดคล้องกับข้อกำหนดทางกฎหมาย

4.  ปฏิบัติตามกฎหมาย ระเบียบ ข้อกำหนดต่าง ๆ ที่เกี่ยวข้องกับสิ่งแวดล้อมอย่างต่อเนื่อง

5.  สื่อสาร เผยแพร่นโยบายสิ่งแวดล้อมต่อสาธารณะชนอย่างเปิดเผย
    และเป็นสื่อกลางเพื่อสร้างจิตสำนึกในการพิทักษ์รักษาสิ่งแวดล้อมแก่บุคลากรทุกระดับในบริษัท

  บริษัทกำหนดให้พนักงานที่ปฏิบัติงานในสายการผลิตและงานที่มีโอกาสเสี่ยงที่จะเกิดอุบัติเหตุหรือสัมผัสกับสารเคมีหรือของเสียต่าง
  ๆ ต้องสวมอุปกรณ์ป้องกันให้ครบถ้วน มีการตรวจสอบคุณภาพของอุปกรณ์ป้องกันอย่างสม่ำเสมอ
  ตลอดจนตรวจสอบการปฏิบัติตามกฎระเบียบด้านความปลอดภัยอย่างเคร่งครัด

  ในส่วนของระดับเสียงอยู่ในเกณฑ์มาตรฐานตามที่คณะกรรมการสิ่งแวดล้อมแห่งชาติและกระทรวงอุตสาหกรรมกำหนด
  กระบวนการผลิตและเครื่องจักรปัจจุบันก่อให้เกิดฝุ่นควันเล็กน้อย
  แต่ไม่เกินค่ามาตรฐานที่กำหนดของอุตสาหกรรม

  ในส่วนน้ำนั้นมีเพียงน้ำเสียจากการใช้ประจำวันซึ่งมีการควบคุมและบำบัดคุณภาพน้ำให้เป็นไปตามมาตรฐานที่กำหนด
  ก่อนจะออกไปยังบ่อบำบัดน้ำเสียรวมของนิคมอุตสาหกรรมอมตะนครต่อไป

  ของเสียจากกระบวนการผลิต สามารถแยกออกเป็น 3 ประเภทใหญ่ ๆ คือ (1) ขยะอันตราย
  (2) ขยะที่สามารถขายและนำกลับมาใช้ได้อีก (Recycled) และ (3) ขยะทั่วไป
  โดยบริษัทมีกรรมวิธีบำบัดขยะแต่ละประเภทแตกต่างกัน ดังนี้

ประเภทขยะ และกรรมวิธีการบำบัด

+---------+------------------------------+-------------+--------------+
|         | ขยะอันตราย                    | ขยะ         | ขยะทั่วไป      |
|         |                              | Recycled    |              |
+---------+------------------------------+-------------+--------------+
| ปร      | - น้ำมันเครื่องเก่า               | - เศษกระดาษ | -            |
| ะเภทขยะ |                              | ดีบุก สังกะสี   | ถุง           |
|         | - สิ่งของปนเปื้อนต่าง ๆ เช่น       | เศษไม้       | มือพลาสติกทั่วไป |
|         |                              |             |              |
|         | ถุงมือที่ใช้ในการทำงาน,           |             | - เศษอาหาร   |
|         | ภาชนะบรรจุปนเปื้อนกาว           |             |              |
|         |                              |             |              |
|         | -   หลอดไฟเสื่อมสภาพ           |             |              |
+---------+------------------------------+-------------+--------------+
| กรร     |   -                          | -           | -            |
| มวิธีบำบัด |   ส่งให้บริษัทกำจัดขยะดำ          | ขายเ        | ส่งใ          |
|         | เนินการตามวิธีการของประเภทขยะนั้น | พื่อนำกลับไปใช้ | ห้บริษัทกำจัดขยะ |
|         |   ๆ                          |             | ดำเนินก       |
|         |                              | ใหม่         | ารตามวิธีการขอ |
|         |                              |             | งประเภทขยะนั้น |
|         |                              |             | ๆ            |
+---------+------------------------------+-------------+--------------+

บริษัทได้ว่าจ้างผู้เชี่ยวชาญที่มีใบอนุญาตกำจัดของเสียให้เป็นผู้ดำเนินการกำจัดขยะอันตรายโดยเฉพาะ
และรายงานต่อกรมโรงงานอุตสาหกรรมทุก ๆ เดือน

  การจัดการสิ่งแวดล้อมของบริษัทเป็นไปตามข้อบังคับของกรมโรงงานอุตสาหกรรมและการนิคมอุตสาหกรรมอมตะทุกประการนอกเหนือจากการกำจัดขยะโดยคำนึงถึงความปลอดภัยแล้ว
  บริษัทยังจัดให้มีการจัดกิจกรรมภายในเพื่อลดการใช้พลังงานและวัสดุสิ้นเปลืองอย่างต่อเนื่อง

  ด้วยความตระหนักว่า
  ภาวะโลกร้อนเป็นปัญหาใหญ่ที่ส่งผลกระทบต่อระบบนิเวศวิทยาและการดำรงชีวิตของประชากรทั่วโลก
  บริษัทจึงจัดให้มีการรณรงค์ลดภาวะโลกร้อนผ่านนโยบายสิ่งแวดล้อม
  และโครงการด้านสิ่งแวดล้อมต่าง ๆ ที่บริษัทได้มีการทบทวนและจัดทำอย่างต่อเนื่องในทุกปี

  บริษัทให้ความสำคัญกับการรับผิดชอบต่อสังคมและสิ่งแวดล้อม
  ตลอดจนการปฏิบัติตามนโยบายของประเทศ
  และประชาคมโลกในการบรรเทาปัญหาสภาวะโลกร้อนที่เกิดขึ้นบริษัทได้จัดให้มีโครงการด้านสิ่งแวดล้อมต่าง
  ๆ ในส่วนของปี 2555 ดังนี้

โครงการลดการใช้กระดาษ A4

  บริษัทได้มีการดำเนินโครงการลดการใช้กระดาษอย่างต่อเนื่อง โดยได้มีการประชาสัมพันธ์
  ในเรื่องรณรงค์การใช้กระดาษ Reuse, การตรวจสอบก่อนพิมพ์
  ป้องกันการเสียกระดาษจากการพิมพ์ผิด,
  รวมไปถึงประโยชน์ของการใช้กระดาษในเชิงสิ่งแวดล้อม
  เพื่อสร้างจิตสำนึกในการใช้กระดาษให้คุ้มค่า รวมถึงมีการสำรวจการใช้กระดาษ A4
  ในแต่ละฝ่าย เพื่อนำมาวิเคราะห์สาเหตุของงานที่ใช้กระดาษจำนวนมาก
  และดำเนินการแก้ไขในโครงการ Paperless

  นอกจากนี้บริษัทยังได้จัดทำโครงการ Smart Meeting
  โดยการใช้คอมพิวเตอร์โน๊ตบุคแทนการพิมพ์เป็นกระดาษ A4
  ในการเข้าประชุมหรือนำเสนองานต่าง ๆ
  ตลอดจนสร้างจิตสำนึกในการเปลี่ยนแปลงการดำเนินงานเป็นระบบ Paperless
  ทั้งนี้เพื่อเพิ่มประสิทธิภาพการทำงานขององค์กร และผลดีในแง่การลดภาวะโลกร้อน
  คือสามารถลดปริมาณกระดาษ

  อนึ่งสำหรับปี 2555
  นี้มีการกำหนดให้มีการดำเนินโครงการลดกระดาษดังกล่าวทั่วทั้งองค์กรในรูปแบบใหม่
  โดยมีการนำเสนอความคิดเห็นในการลดกระดาษจากทุกฝ่ายงาน
  เพื่อค้นหาข้อเสนอแนะที่ดีที่สุดในการนำไปปฏิบัติอย่างเป็นรูปธรรม
  และธำรงไว้เป็นมาตรฐานต่อไปซึ่งในปัจจุบันได้มีการดำเนินการเรียบร้อยแล้วผ่านวิธีการที่สะดวกรวดเร็วที่สุดและสามารถดำเนินการได้ทันที
  ทั้งนี้สามารถลดปริมาณกระดาษอย่างเห็นได้ชัด
  โดยใช้ช่องทางการทำงานและรูปแบบการอนุมัติต่าง ๆ ทางจดหมายอิเล็คโทรนิคส์เป็นหลักสำคัญ
  ทั้งยังจะพัฒนาต่อไปในอนาคตด้วยระบบ Document Management เต็มรูปแบบในลักษณะของ
  Business Intelligent
  ที่นอกจากจะส่งผลให้การใช้กระดาษหมดไปในอนาคตยังเป็นการยกระดับที่สำคัญของนวัตกรรม
  ใหม่ ๆ ด้านการบริหารธุรกิจอีกด้วย

โครงการลดการใช้พลังงานไฟฟ้า

  บริษัทได้จัดทำโครงการ TSC Energy Management
  2555เพื่อการอนุรักษ์พลังงานอย่างเป็นรูปธรรมเต็มรูปแบบ
  โดยมีการกำหนดนโยบายการจัดการพลังงานประจำปี 2555 เป็นครั้งแรก ดังนี้

นโยบายการจัดการพลังงานประจำปี 2555

  บริษัทดำเนินการนำระบบการจัดการพลังงาน มาประยุกต์ใช้ภายในบริษัท เนื่องจากเล็งเห็นว่า
  การอนุรักษ์พลังงานเป็นสิ่งสำคัญและเป็นหน้าที่ของทุกคนที่ต้องร่วมกันรักษาระบบการจัดการพลังงานให้คงอยู่อย่างยั่งยืน
  บริษัทจึงกำหนดนโยบายด้านพลังงาน เพื่อใช้เป็นแนวทางในการดำเนินงานด้านพลังงาน
  และเพื่อส่งเสริมการใช้พลังงานให้เกิดประสิทธิภาพและประสิทธิผลสูงสุด ดังนี้

1.  บริษัทจะดำเนินการพัฒนาระบบการจัดการพลังงาน
    การติดตามและการประเมินผลอย่างเหมาะสมตลอดจนกำหนดให้เป็นส่วนหนึ่งของการดำเนินงานของบริษัท
    สอดคล้องกับกฎหมายและข้อกำหนดอื่น ๆ ที่เกี่ยวข้อง

2.  บริษัทจะดำเนินการปรับปรุงประสิทธิภาพ การใช้ทรัพยากรพลังงานขององค์กรอย่างต่อเนื่อง
    เหมาะสมกับอุตสาหกรรม เทคโนโลยีที่ติดตั้ง และแนวทางการปฏิบัติงานที่ดี (Best
    Practices)

3.  บริษัทจะกำหนดเป้าหมายการอนุรักษ์พลังงานในแต่ละปี
    และสื่อสารให้พนักงานได้เข้าใจและปฏิบัติได้อย่างถูกต้อง

4.  บริษัทถือว่าการอนุรักษ์พลังงานเป็นหน้าที่ความรับผิดชอบของผู้บริหารและพนักงานของบริษัททุกระดับที่จะให้ความร่วมมือในการปฏิบัติตามมาตรการที่กำหนดติดตามตรวจสอบ
    และรายงานต่อคณะกรรมการด้านอนุรักษ์พลังงาน

5.  บริษัทจะให้การสนับสนุนที่จำเป็น รวมถึงทรัพยากรด้านบุคลากร ด้านงบประมาณ
    เวลาในการทำงาน การฝึกอบรม และการมีส่วนร่วมการทำกิจกรรมกลุ่ม
    ในการนำเสนอข้อคิดเห็นเพื่อพัฒนางานด้านพลังงาน

  นอกจากนี้ยังทำการแต่งตั้งคณะทำงานด้านการจัดการพลังงาน
  และส่งรายงานการจัดการพลังงานไปยังกรมพัฒนาพลังงานทดแทนและอนุรักษ์พลังงานทุกเดือนมีนาคม
  ซึ่งในส่วนของปี 2555 นี้บริษัทยังเข้าร่วมประกวดโครงการ Thailand Energy Award
  ประเภทโรงงานควบคุมดีเด่น โดยเริ่มต้นจากเป้าหมายที่กำหนดไว้คือ
  ติดอันดับโรงงานควบคุมดีเด่นจาก 1 ใน 30 รางวัล
  ซึ่งโครงการดังกล่าวได้กำหนดคุณสมบัติเบื้องต้นของผู้สมัครที่มีสิทธิ์ในการเข้าร่วมการประกวดประเภทโรงงานควบคุมดีเด่นไว้ดังนี้

1.  เป็นโรงงานที่ได้รับการขึ้นทะเบียนเป็นโรงงานควบคุม
    ตามพระราชบัญญัติการส่งเสริมการอนุรักษ์พลังงาน พ.ศ. 2535

2.  ได้ดำเนินการแจ้งแต่งตั้งผู้รับผิดชอบด้านพลังงานประจำโรงงานกับ
    กรมพัฒนาพลังงานทดแทนและอนุรักษ์พลังงาน (พพ.) แล้ว

3.  มีการดำเนินการจัดการพลังงาน และมีผลการอนุรักษ์พลังงานที่เป็นรูปธรรม

  ซึ่งนับเป็นการพัฒนาและการยกระดับที่สำคัญอีกครั้งของโครงการลดการใช้พลังงานไฟฟ้าของบริษัทเพื่อการดำเนินการที่ยั่งยืนต่อไปในอนาคต

  สำหรับผลการดำเนินการของปี 2555 นั้นพบว่าเราสามารถลดพลังงานลงได้ถึง 16.12 % หรือ
  427,000 บาทต่อปี ซึ่งถือเป็นก้าวแรกที่สำคัญและทำได้ดี
  อย่างไรก็ดีในส่วนของการเข้าร่วมโครงการ Thailand Energy Award ประจำปี 2555
  นั้นเป็นที่น่าเสียดายที่บริษัทฯ ไม่สามารถเข้าร่วมได้
  เนื่องจากคุณสมบัติไม่ครบถ้วนเพราะโรงงานที่จะเข้าร่วมได้นั้นต้องมีผู้รับผิดชอบด้านพลังงานอาวุโสประจำโรงงานอย่างน้อย
  1 ปีขึ้นไป แต่ของบริษัทฯ
  เรายังคงถือเป็นก้าวแรกที่มีคณะทำงานด้านการจัดการพลังงานอย่างเป็นทางการ

โครงการหมุนเวียนเม็ดพลาสติก เพื่อนำกลับมาใช้งานใหม่

+-----------------------------------------------------------------------+
|   ในส่วนของโครงการหมุนเวียนของเม็ดพลาสติกดังกล่าว ทางบริษัทได้ริเริ่มโครงการในช่วงปี |
|   2555 ซึ่งจากผลการดำเนินงานโครงการที่ผ่านมาพบว่าประสบความสำเร็จเป็นอย่างดียิ่ง    |
|   ทั้งในด้านสิ่งแวดล้อมและในด้านของมูลค่าเพิ่มในการลดต้นทุนของบริษัทด้วยเหตุผลดังกล่าว   |
|   ในส่วนของปี 2555                                                      |
|   นี้จึงได้มีการขยายผลเพิ่มเติมให้ครอบคลุมในส่วนที่ยังมิได้ดำเนินการดังกล่าว             |
|   ซึ่งนอกจากจะช่วยลดต้นทุนของบริษัทได้แล้ว ยังเป็นการช่วยลดขยะที่มีผลกระทบต่อสิ่งแวดล้อม |
|   ช่วยลดโลกร้อน และลดความสูญเปล่าได้                                       |
|   ทั้งยังเป็นการตอบสนองนโยบายด้านสิ่งแวดล้อมของบริษัทอีกด้วย                      |
|   ซึ่งผลการดำเนินการเป็นไปได้ด้วยดีเราสามารถนำ Runner                        |
|   พลาสติกมาใช้ใหม่ในอัตราส่วนไม่เกิน 90 %                                    |
|   โดยมีการจัดซื้อเครื่องบดเม็ดพลาสติกเพิ่มเต                                    |
| ิมเพื่อขยายผลให้ครอบคลุมทุกจุดงานและธำรงไว้เป็นมาตรฐานการดำเนินงานอย่างชัดเจนต่อไป |
|                                                                       |
| โครงการ TSC Recycle Projectเพื่อพัฒนาสิ่งแวดล้อมและสังคม                     |
|                                                                       |
|   บริษัทตระหนักถึงความรับผิดชอบในการเป็นส่วนหนึ่งของสังคมที่ต้องร่วมกันดูแลสิ่งแวดล้อม    |
|   จึงได้จัดตั้งโครงการ TSC Recycle Project                                 |
|   โดยนำวัสดุอุปกรณ์เหลือใช้นำกลับมาใช้ใหม่เพื่อให้เกิดประโยชน์สูงสุด                  |
|   โดยแบ่งเป็นโครงการย่อย ๆ ดังนี้                                           |
|                                                                       |
| 1.  โครงการมูลนิธิขาเทียมสมเด็จย่า ทำการประชาสัมพันธ์และรับบริจาคห่วงฝากระป๋อง,    |
|     เศษอลูมิเนียม และ                                                    |
|     ถุงน่องสตรี เพื่อส่งมอบให้กับทางมูลนิธิฯ นำไปจัดทำขาเทียมให้กับผู้พิการต่อไปซึ่งในปี    |
|     2555 นี้ทางบริษัทฯ ได้ส่งมอบให้กับทางมูลนิธิฯ จำนวนทั้งสิ้น 6 รอบ ทุก ๆ 2 เดือน    |
|     ปริมาณนำส่งทั้งสิ้น 16 กิโลกรัม                                           |
|                                                                       |
| 2.  โครงการกระดาษเพื่อต้นไม้ของมูลนิธิศูนย์สื่อเพื่อการพัฒนา ทำการรณรงค์ ให้การศึกษา   |
|     ส่งเสริมให้มีการ                                                      |
|     คัดแยกและรวบรวมกระดาษที่ใช้แล้วหมุนเวียนนำมาใช้ใหม่ รับบริจาคเศษกระดาษที่ใช้แล้ว |
|     บริจาคเงินให้กับกองทุนกระดาษเพื่อต้นไม้                                    |
|     ซึ่งดำเนินกิจกรรมการสนับสนุนการอนุรักษ์และฟื้นฟูทรัพยากรธรรมชาติ เช่น            |
|     จ                                                                 |
| ัดตั้งกิจกรรมการปลูกป่าโครงการปลูกป่าชายเลนโครงการปลูกไม้ประดับดูดสารพิษสร้างป่าชุมชน |
|     เป็นต้น ซึ่งในปี 2555 นี้ทางบริษัทฯ ได้ส่งมอบให้กับทางมูลนิธิฯ จำนวนทั้งสิ้น 6 รอบ ทุก |
|     ๆ 2 เดือน ปริมาณนำส่งทั้งสิ้น 1,620 กิโลกรัม คิดเป็นปริมาณที่สามารถรักษาต้นไม้ไว้ได้ |
|     จำนวน 28 ต้น                                                       |
|                                                                       |
| 3.  โครงการ Recycle Catalog จัดทำผลิตภัณฑ์เครื่องใช้ต่าง ๆ                    |
|     จากวัสดุเหลือใช้ในการผลิต เช่น โต๊ะ/เก้าอี้                                 |
|     จากไม้พาเลทตู้เก็บของฐานวางคอมพิวเตอร์ เป็นต้น                            |
|     ซึ่งนอกจากใช้ประโยชน์ภายในบริษัทแล้ว                                     |
|     ผลิตภัณฑ์บางส่วนจะถูกนำไปบริจาคตามโรงเรียนต่าง ๆ                          |
|     หรือชุมชน                                                           |
| ใกล้เคียงต่อไปซึ่งในปัจจุบันได้ดำเนินการจัดทำเป็นที่เรียบร้อยแล้วและปิดโครงการเสร็จสิ้นแล้ว |
|     เนื่องจากปริมาณวัสดุเหลือใช้ภายในบริษัทฯ                                   |
|     ลดลงจนอยู่ในระดับปริมาณที่ไม่สามารถดำเนินการรีไซเคิลได้แล้ว                   |
|     ซึ่งถือว่าเป็นความสำเร็จของโครงการดังกล่าว                                |
|                                                                       |
| 4.  โครงการข้อเสนอแนะ 3 R (Recycle, Reuse และ Reduce) จากพนักงาน        |
|     เพื่อให้สามารถลดต้นทุนแล                                               |
| ะนำวัสดุอุปกรณ์เหลือใช้หรือที่ต้องทำลายกลับมาใช้ให้เกิดประโยชน์ภายในบริษัทได้อย่างรวดเร็ว |
|     จำเป็นต้องระดมแนวความคิดที่หลากหลายจากพนักงานทุกระดับ                     |
|     ให้พนักงานทุกคนสามารถมีส่วนร่วม ดังนั้น จึงจัดทำ “โครงการข้อเสนอแนะ 3 R       |
|     จากพนักงาน” ขึ้นมา                                                   |
|     ซึ่งจะเป็นการส่งเสริมและสร้างจิตสำนึกในการลดต้นทุนให้กับพนักงาน                |
|     และยังช่วยให้บริษัทได้รับแนวความคิดในการลดต้นทุนที่หลากหลาย                   |
|     ส่งผลให้สามารถลดต้นทุนเพื่อการแข่งขันและได้รับผลกำไรเพิ่มขึ้นได้ในปี 2555         |
|     ได้รับข้อเสนอแนะจากพนักงานจำนวนทั้งสิ้น 130 เรื่อง                          |
|     และข้อเสนอแนะที่ได้รับรางวัลจำนวนทั้งสิ้น 8 เรื่อง มูลค่าการลดต้นทุนรวมอยู่ที่        |
|     844,000 บาทโดยประมาณ ซึ่งทั้ง 8                                       |
|                                                                       |
|    เรื่องและข้อเสนอแนะทั้งหมดจะถูกนำมาพิจารณาในทุกด้านและจัดทำเป็นโครงการต่อไปในปี |
|     2556                                                              |
+-----------------------------------------------------------------------+

  โครงการที่เกี่ยวข้องกับสิ่งแวดล้อมทั้งหมดรับผิดชอบโดยคณะกรรมการสิ่งแวดล้อม
  มีตัวแทนฝ่ายบริหารเป็นประธาน และมีคณะทำงานเป็นผู้รับผิดชอบแต่ละโครงการ
  คณะกรรมการสิ่งแวดล้อมจะประชุมร่วมกับท่านผู้บริหารระดับสูง เพื่อติดตามผลทุกไตรมาส
  และสรุปเป็นรายงานอย่างชัดเจน นอกจากนี้
  ในกรณีที่พนักงานพบสภาพการทำงานที่ไม่ปลอดภัยหรือสิ่งแวดล้อมไม่เหมาะสมก็สามารถแจ้งต่อคณะกรรมการสิ่งแวดล้อมได้ทันที
  ประธานคณะกรรมการจะต้องตอบเป็นลายลักษณ์อักษรและดำเนินการแก้ไขภายในกำหนด

+-----------------------------------------------------------------------+
|   บริษัทให้ความสำคัญกับการจัดการทางด้านสิ่งแวดล้อมเป็นอย่างมาก                    |
|   ทั้งยังดำเนินการเพื่อพิจารณาหาแนวทางและโครงการใหม่ ๆ                        |
|   เพื่อเป็นการปรับปรุงพัฒนาอย่างต่อเนื่อง                                       |
|   ด้วยควา                                                              |
| มตระหนักถึงหน้าที่ที่จะต้องรับผิดชอบในคุณภาพชีวิตต่อพนักงานของบริษัทเองและต่อชุมชนรอบด้าน |
|                                                                       |
| โครงการสิ่งแวดล้อมประจำปี 2556                                            |
|                                                                       |
| โครงการอนุรักษ์พลังงาน (ต่อเนื่องจากเดิมโครงการลดการใช้พลังงานไฟฟ้า)             |
|                                                                       |
|   บริษัทตระหน                                                           |
| ักถึงความรับผิดชอบในการอนุรักษ์พลังงานเพื่อประโยชน์ในการใช้พลังงานให้มีประสิทธิภาพสูงสุด |
|   ทั้งเป็นการสนับสนุนนโยบายสิ่งแวดล้อมและนโยบายด้านการจัดการพลังงานของบริษัท       |
|   จึงได้ดำเนินการขยายขอบข่ายโดยปรับเปลี่ยนโคร                                |
| งการลดการใช้พลังงานไฟฟ้าไฟฟ้าซึ่งมีการดำเนินการอย่างต่อเนื่องให้เป็นโครงการอนุรักษ์พลัง |
| งานเพื่อการบูรณาการด้านการอนุรักษ์พลังงานอย่างเต็มรูปแบบและครอบคลุมการอนุรักษ์พลังงาน |
|   ทุกประเภท ซึ่งอยู่ระหว่างการพิจารณาโครงการย่อย ดังนี้                          |
|                                                                       |
| 1)  โครงการย่อยการลดการใช้พลังงานไฟฟ้า                                    |
|     โดยบริษัทได้ดำเนินกิจกรรมลดการใช้พลังงานไฟฟ้า โดยจัดทำโครงการปรับปรุงค่า      |
|     Power Factor ของ MDB-3, โครงการหม้อแปลงประสิทธิภาพสูง                 |
|     และโครงการมอเตอร์ประสิทธิภาพสูง                                       |
|     เพื่อลดค่าพลังงานสิ้นเปลืองที่เกิดจากการแสดงเกินค่ากำลังไฟฟ้าที่เกินจริง            |
|     ซึ่งสามารถประหยัดพลังงานได้มากขึ้น 5-30%                                 |
|     อีกทั้งมีการรณรงค์สร้างจิตสำนึกในการลดการใช้ไฟฟ้าและทรัพยากร                 |
|     รวมทั้งส่งเสริมให้มีการลดการใช้ไฟฟ้าในทุกส่วนงาน                            |
|                                                                       |
| 2)  โครงการย่อยการติดตั้ง Ceramic Coating สำหรับห้อง LAB                    |
|     บริษัทได้ดำเนินการติดตั้งระบบป้องกันความร้อนชนิดพ่นหรือทา(Ceramic Coating)     |
|     สำหรับห้อง LAB สำหรับใช้ประโยชน์ในการป้องกันความร้อนและป้องกันการรั่วซึม       |
|     ทำให้ภายในอาคารไม่มีการสะสมความร้อน                                   |
|     อีกทั้งยังช่วยให้ประหยัดพลังงานของครื่องปรับอากาศ                            |
|     ปรับปรุงประสิทธิภาพการลดการใช้พลังงานสำหรับอุปกรณ์เครื่องจักร                 |
|     ทำให้สามารถประหยัดพลังงานได้มากถึง 35%                                 |
|                                                                       |
| 3)  โครงการย่อยการติดตั้ง Air Compressor-VSD 30 kW สำหรับห้อง LAB           |
|     บริษัทได้ดำเนินการปรับปรุงประสิทธิภาพการใช้พลังงานสำหรับอุปกรณ์เครื่องจักร        |
|     โดยทำการติดตั้ง Air Compressor– VSD สำหรับห้อง LAB เพื่อป้องกันปัญหา Peak   |
|     demand ในช่วงเวลา Start up ทำให้สามารถประหยัดพลังงานได้มากถึง 35 %      |
|                                                                       |
| 4)  โครงการย่อยการเครื่องผลิตน้ำเย็นประสิทธิภาพสูง                             |
|     บริษัทได้ดำเนินการปรับปรุงประสิทธิภาพการใช้พลังงานสำหรับอุปกรณ์เครื่องจักร        |
|     โดยทำการปรับปรุง Compressor ของเครื่องผลิตน้ำเย็นให้แบบมีประสิทธิภาพสูง       |
|     ซึ่งมีอายุการใช้งานมากถึง 10 ปี เพื่อเพิ่มประสิทธิภาพการใช้งานมากขึ้น 2-3 เท่า     |
|     ทำให้สามารถประหยัดพลังงานได้มากขึ้น 5-30%                               |
|                                                                       |
| 5)  โครงการย่อยการนำความร้อนทิ้งจากเครื่องปรับอากาศกลับมาใช้ใหม่                |
|     บริษัทได้ดำเนินการปรับปรุงการใช้พลังงานให้เกิดประสิทธิภาพสูงสุด                 |
|     โดยการใช้พลังงานหมุนเวียน                                             |
|     ทำการนำความร้อนจากน้ำทิ้งจากเครื่องปรับอากาศกลับมาใช้ใหม่                   |
|     ในการช่วยให้ความร้อนของเครื่องล้างจาน พลังงานเดิม                         |
|     ทำให้สามารถประหยัดพลังงานในการผลิตความร้อนของเครื่องได้                   |
|                                                                       |
| 6)  โครงการติดตั้งระบบอุ่น LPG-GAS ที่ Inner                                 |
|     บริษัทได้ดำเนินการปรับปรุงประสิทธิภาพการใช้พลังงานสำหรับอุปกรณ์เครื่องจักร        |
|     โดยการติดตั้งระบบอุ่น LPG-GAS ที่ในกระบวนการผลิตของ Inner เพื่อสามารถใช้     |
|     LPG-GAS ได้จนหมดถัง ลดการสูญเสีย LPG-GAS ที่คงค้างโดยเปล่าประโยชน์         |
|     ทำให้สามารถประหยัดพลังงานได้มากขึ้น 10-12%                              |
|                                                                       |
| 7)  โครงการ Server Air Conditioner                                    |
|     บริษัทได้ดำเนินการปรับปรุงประสิทธิภาพการใช้พลังงานสำหรับอุปกรณ์เครื่องจักร        |
|     โดยทำการปรับปรุงเครื่องปรับอากาศของระบบ Server โดยให้ลมเย็นจ่ายด้านล่าง     |
|     หรือระดับเดียวกับตำแหน่งของ Computer Server                            |
|     มีระบบดูดลมร้อนออกและเติมอากาศใหม่ ทำให้สามารถประหยัดพลังงานได้มากขึ้น       |
|     10-15%                                                            |
|                                                                       |
|   นอกจากนี้ยังทำการแต่งตั้งคณะทำงานด้านการจัดการพลังงาน                        |
|   และ                                                                 |
| ส่งรายงานการจัดการพลังงานไปยังกรมพัฒนาพลังงานทดแทนและอนุรักษ์พลังงานทุกเดือนมีนาคม |
|   เพื่อการดำเนินการที่ยั่งยืนต่อไปในอนาคต                                      |
|                                                                       |
| โครงการ TSC 3 R Project เพื่อพัฒนาสิ่งแวดล้อมและสังคม (ต่อเนื่อง)               |
|                                                                       |
|   บริษัทพัฒนาโครงการ TSC Recycle Project                                 |
|   ที่ได้ดำเนินโครงการได้ประสบความสำเร็จอย่างมากตั้งแต่ ปี 2554 เป็นต้นมา           |
|   โดยดำเนินการขยายขอบเขตของโครงการให้ครอบคลุมทั้ง 3 R (Reduce, Reuse และ   |
|   Recycle) เพื่อประโยชน์ในการลดการใช้ที่สิ้นเปลือง(Reduce),                    |
|   การใช้ซ้ำให้คุ้มค่า(Reuse) และการนำกลับมาใช้ใหม่ให้เกิดประโยชน์สูงสุด (Recycle)   |
|   ของวัสดุอุปกรณ์เหลือใช้ต่าง ๆ ภายในบริษัท                                    |
|   ทั้งนี้เพื่อผลดีในการลดภาวะโลกร้อนอย่างมีประสิทธิภาพและแสดงได้เป็นรูปธรรมที่ชัดเจน    |
|   รวมถึงเป็นการตอบสนองนโยบายด้านสิ่งแวดล                                   |
| ้อมของบริษัทซึ่งได้พิจารณานำข้อเสนอแนะที่ได้รับการคัดเลือกมาจัดทำเป็นผลิตภัณฑ์ที่เป็นรูปธรรม |
|   ซึ่งอยู่ระหว่างการพิจารณาโครงการย่อย ดังนี้                                   |
|                                                                       |
| 1)  โครงการย่อยหลอดไฟ LED สำหรับแสงสว่างรอบโรงงานบริษัท                    |
|     โดยปรับปรุงหลอดไฟรอบอาคารให้เป็นหลอดไฟ LED ซึ่งหลอดไฟชนิดนี้               |
|     สามารถช่วยให้ประหยัดพลังงานจากหลอดไฟปกติ มากกว่า 50%                    |
|                                                                       |
| 2)  โครงการย่อยลดความยาว Inner โดยทำการออกแบบการลดขนาดของ Inner        |
|     ในส่วนที่เป็นค่าเผื่อ ซึ่งไม่ส่งผลกระทบต่อการใช้งานผลิตภัณฑ์ตามคุณลักษณะที่ลูกค้ากำหนด  |
|     เพื่อลดปริมาณการสูญเสียทรัพยากรวัตถุดิบโดยเปล่าประโยชน์                      |
|     รวมถึงลดปริมาณขยะที่ทำให้เกิดผลกระทบด้านสิ่งแวดล้อมได้ด้วย                    |
|                                                                       |
| 3)  โครงการย่อยการนำอุปกรณ์จับยึดตั้งระยะชิ้นงานที่ไม่ได้ใช้งานแล้วจากกระบวนการผลิต   |
|     และนำกลับมาใช้กับผลิตภัณฑ์รุ่นใหม่ เพื่อลดปริมาณขยะที่ทำให้เกิดผลกระทบด้านสิ่งแวดล้อม |
|     รวมถึงเป็นการใช้อุปกรณ์ให้เกิดประโยชน์สูงสุด                                |
|                                                                       |
| 4)  โครงการย่อยการยกระดับ Packing Std.                                  |
|     โดยมุ่งเน้นการเปลี่ยน                                                  |
| หรือลดการใช้อุปกรณ์สิ้นเปลืองและประยุกต์ใช้สิ่งที่อยู่ในมาตรฐานการบรรจุอยู่แล้วมาปรับใช้แทน |
|     เช่น ใช้ส่วนหูหิ้วของถุงพลาสติกผูกแทนเชือกฟาง                               |
|     โครงการนี้เพื่อเป็นการลดการใช้ทรัพยากรที่สิ้นเปลือง,                          |
|     ลดการเกิดขยะที่ทำให้เกิดผลกระทบด้านสิ่งแวดล้อม                             |
|     รวมถึงสามารถลดการเคลื่อนไหวของพนักงาน                                 |
|     ซึ่งส่งผลดีในด้านการลดเวลาการทำงานได้ด้วย                                |
|                                                                       |
| 5)  โครงการย่อยการลดการใช้กระดาษทราย สำหรับขัด Spot Tip                   |
|     และปรับเปลี่ยนมาใช้ไฟเบอร์แตกแทน เพื่อเป็นการลดการใช้ทรัพยากรสิ้นเปลือง        |
|     รวมถึงลดปริมาณขยะที่ทำให้เกิดผลกระทบด้านสิ่งแวดล้อมด้วย                      |
|                                                                       |
| 6)  โครงการย่อยการนำ Zinc จากการ Trial กลับมาใช้ใหม่ในกระบวนการผลิตที่ใช้     |
|     Zinc เพื่อเป็นการใช้ทรัพยากรให้เกิดประโยชน์สูงสุด                           |
|     รวมถึงลดปริมาณขยะที่ทำให้เกิดผลกระทบด้านสิ่งแวดล้อมด้วย                      |
|                                                                       |
| 7)  โครงการย่อยก๊อกน้ำฟองอากาศ โดยทำการเปลี่ยนก๊อกน้ำเริ่มจากในส่วนของสำนักงาน   |
|     ให้เป็นก๊อกน้ำแบบเพิ่มฟองอากาศลดปริมาณน้ำใช้ เพื่อลดการใช้ทรัพยากรน้ำใช้ที่สิ้นเปลือง |
|                                                                       |
| 8)  โครงการย่อยการนำมอเตอร์กลับมาใช้ซ้ำ โดยทำการนำมอเตอร์ Window Regulator  |
|     ที่ไม่ใช้แล้ว มาใช้แทน Rotary Actuators เพื่อเป็นการใช้ทรัพยากรให้คุ้มค่า        |
|     รวมถึงลดการเกิดขยะที่ทำให้เกิดผลกระทบด้านสิ่งแวดล้อม                        |
|                                                                       |
| 9)  โครง                                                              |
| การย่อยการลดการใช้กระดาษในการทำป้ายติดรายละเอียดทรัพย์สินอุปกรณ์คอมพิวเตอร์ในบริษัท |
|     เปลี่ยนมาใช้ระบบ Barcode เพื่อเป็นการลดการใช้ทรัพยากรกระดาษที่สิ้นเปลือง       |
|                                                                       |
| 10) โครงการย่อยการนำถุงพลาสติกที่ห่อสินค้าแล้วนำกลับมาใช้ซ้ำ                      |
|     เพื่อลดต้นทุนในการซื้อถุงพลาสติกในการห่อสินค้า ซึ่ง เป็นการใช้ทรัพยากรให้คุ้มค่า      |
|     รวมถึงลดการเกิดขยะที่ทำให้เกิดผลกระทบด้านสิ่งแวดล้อมด้วย                     |
|                                                                       |
| 11) โครงการย่อยการแยกสวิทซ์ไฟห                                           |
| รือจัดทำสวิทซ์กระตุกในจุดที่ไม่มีการใช้งานบ่อยหรือจุดที่ไม่จำเป็นออกจากจุดที่ใช้บ่อยและจำเป็น |
|     เพื่อให้สามารถใช้พลังงานไฟฟ้าได้เฉพาะจุดที่ต้องการ ลดพลังงานสิ้นเปลือง           |
|                                                                       |
|   โครงการมูลนิธิขาเทียมสมเด็จย่า (ต่อเนื่อง)                                   |
|                                                                       |
|   บริษัทตระหนักถึงความรับผิดชอบในการเป็นส่วนหนึ่งของสังคมที่ต้องร่วมกันดูแลสิ่งแวดล้อม    |
|   จึงได้ดำเนินโครงการมูลนิธิขาเทียมสมเด็จย่าอย่างต่อเนื่อง                         |
|   โดยทำการประชาสัมพันธ์และรับบริจาคห่วงฝากระป๋อง, เศษอลูมิเนียม และถุงน่องสตรี     |
|   เพื่อส่งมอบให้กับทางมูลนิธิฯ นำไปจัดทำขาเทียมให้กับผู้พิการต่อไป                    |
+-----------------------------------------------------------------------+

4.3.5 งานที่ยังไม่ได้ส่งมอบ

- ไม่มี -